b'\n_START_ARTICLE_\nKatatonija\n_START_SECTION_\nTipi\n_START_PARAGRAPH_\nStupor je negibno apati\xc4\x8dno stanje, v katerem se oseba ne zanima ali ne reagira na zunanje dra\xc5\xbeljaje. Motori\xc4\x8dne aktivnosti skorajda ni. Osebe v tem stanju vzpostavljajo zelo malo ali ne vzpostavljajo o\xc4\x8desnega stika z drugimi in so lahko neme in rigidne. Dolgo \xc4\x8dasa lahko ostanejo v dolo\xc4\x8denem polo\xc5\xbeaju, nato pa preidejo neposredno v drug polo\xc5\xbeaj._NEWLINE_Katatoni\xc4\x8dno vznemirjenje je stanje konstantne nemirnosti in vznemirjenosti. Osebe v tem stanju so skrajno, vendar brezciljno, hiperaktivne.\n_START_SECTION_\nZdravljenje\n_START_PARAGRAPH_\nZa\xc4\x8detno zdravljenje je usmerjeno v bla\xc5\xbeenje katatoni\xc4\x8dnega stanja. Prvo zdravilo so benzodiazepini, ki jih je pogosto treba dajati v visokih odmerkih. Testni odmerek 1-2 mg lorazepama intramuskularno pogosto povzro\xc4\x8di izrazito izbolj\xc5\xa1anje \xc5\xbee v pol ure. V Franciji se v diagnostiki uporablja tudi zolpidem, pri katerem pride do odziva v enakem \xc4\x8dasu. Kon\xc4\x8dno je treba zdraviti osnovni vzrok. U\xc4\x8dinkovita terapija za katatonijo kot tudi ve\xc4\x8dino vzrokov zanjo (npr. psihoza, manija, depresija) je elektrokonvulzivna terapija. Antipsihotike je treba uporabljati previdno, saj lahko katatonijo poslab\xc5\xa1ajo in so vzrok nevrolepti\xc4\x8dnega malignega sindroma, nevarnega katatoniji podobnega stanja, ki zahteva takoj\xc5\xa1nje prenehanje z zdravilom.'